  Анжелика Тихонова корреспондент Экологияя огъяросси олимпиадалэн йылпумъясь люкетаз Удмуртиысь дасэтӥ классын дышетскись вормиз. Олимпиада 15-20 оштолэзе Сочиын ортчиз. Со сярысь элькунысь Дышетонъя но тодосъя министерстволэн пресс-службаез ивортэ. Пыриськисьёслы кык тур ортчоно луиз: теорияя но практикая. Отын соос эскерон ужъёссэс утизы. Йылпумъясь люкетын вормисьёс но призёръёс олимпиадалэн профилезлы тупась ӧръя Россиысь вузэ экзаментэк пырыны быгато Дарья Кравчук, Быгатонлыко нылпиослы дышетонъя улосвыл центрен кивалтӥсьлэн воштӥсезОлимпидалэн финалаз кунысьтымы 71 улосвылъёсысь 230 дышетскисьёс пыриськизы. Соос пӧлысь 29-эз Удмуртиысь. Дасэтӥ классъёсын дышетскисьёс пӧлын вормисе Алина Арсланова потӥз. Со 80 балл люказ. Озьы ик кыкез пиналъёсмы дасэтӥ классъёсын дышетскисьёс пӧлын призёръёс луизы: Алёна Солодунова но Елизавета Туганаева – соос 79 балл люказы. Дас одӥгетӥ классъёс пӧлын призёр луиз Анастасия Торхова, со 90 балл бичаз.  Тодэ вайытом, Удмуртиын «Игра престолов» сериалысь саундтрекез удмурт крезьгуро арбериосын быдэстӥзы.  Тегъёс: Дышетон нылпиос Удмуртия Дышетонъянотодосъяминистерство  